open-index/open-wikipedia-markdown huggingface dataset:
Marianne Kaurin

**Marianne Kaurin** (født 18. mai 1974) er en norsk forfatter.

Kaurin har gått forfatterutdanningen ved Norsk barnebokinstitutt og debuterte i 2012 med ungdomsromanen *Nærmere høst*.

For debutboka fikk hun Kulturdepartementets debutpris for barne- og ungdomslitteratur og U-Prisen. I grunngivelsen for tildelingen av debutprisen til Kulturdepartementet skrev juryen blant annet: «Gjennom eit språk med uvanleg god flyt og med mange nyansar klarer Kaurin å lage ei politisk forteljing som har aktualitet langt utover andre verdenskrig. Det velformulerte språket hennar og dei godt tima skifta av synsvinkel mellom personane i romanen bidreg til å blåse nytt liv i den historiske romanen for ungdom.'».

## Bibliografi
* 2012 &ndash; *Nærmere høst* &ndash; Ungdomsroman
* 2016 &ndash; *Deres Majestet* &ndash; Barnebok
* 2018 &ndash; *Syden*  &ndash; Barnebok

## Referanser

## Eksterne lenker
* Presentasjon av Marianne Kaurin i Forfatterkatalogen på Forfattersentrums nettsider
* Forfatterpresentasjon hos Aschehoug 
* Utgivelser på BIBSYS Ask
Globus (andre betydninger)

**Globus** kan vise til:

*En globus - et tredimensjonalt kart over verden
*Globus II - en radar i Vardø
*Globus (band) - et britisk band
*Globus (fabrikk) - en industribedrift i Ringsaker
*Globus Storsenter - et kjøpesenter i Steinkjær
*Globus pharyngis - medisinsk betegnelse på «klump i halsen»
*''Globus'' (TV-program), norskprodusert tv-program på NRK (1974-1982)
Millionfisken

**Millionfisken** er en årlig festival og fiskekonkurranse med totale premier på over én million kroner som arrangeres av Millionfisken AS, et selskap heleid av Salangen Næringsforening. Festivalen avholdes på Sjøvegan og i Sagfjorden i Salangen kommune, Troms fylke, første helga i juli hvert år. 

For å vinne førstepremien på må deltakeren fiske en sjøørret på mellom 1 og 4 kilo, og levere denne inn for å få registrert vekt. Det trekkes ut en tilfeldig vekt og som oppbevares ved Sjøvegan lensmannskontor til hovedpremieutdelingen søndag. Den som treffer på vekten med en differanse på ± 10 gram vinner førstepremien. Festivalen ble for første gang avholdt i 2007, men ikke før under arrangementet i 2013 gikk 1. premien, noe som fikk stor nasjonal nyhetsdekkning. Festivalen er av stor viktighet for det lokale næringslivet.

## Referanser


## Eksterne lenker
* Millionfiskens hjemmeside
M. Aram

**M. Aram** (**Muthkumaraswamy Aram Valarthanatan**) (født 14. januar 1927, død 24. mai 1997) var en fredsarbeider og skolemann fra India.

## Utdannelse
I 1948 tok Aram mastergrad i engelsk litteratur fra Madras Christian College ved Madras University. Videre har han en ph.d fra Ohio State University.

North Eastern Hill University gav han et æresdoktorat i anerkjennelse av hans fredsarbeid i Nagaland.

## Virke
Aram grunnla og var president for Shanti Ashram i Coimbatore i Tamil Nadu, en utviklingsorganisasjon som har prosjekter i flere områder og jobber med tematikk som utdannelse, helse og miljø. Han har også vært president for World Conference on Religion and Peace International.

Fra 1964 til 1980 deltok Aram i fredsarbeid i Nagaland, og var en av arkitektene bak fredsavtalen mellom indiske styresmakter og geriljagrupper i Nagaland i 1975. Han har også vært involvert i annet fredsarbeid som Asian Peace Council, Delhi-Peking fredsmarsj, Gandhi Peace Foundation, World Conference of Religions for Peace og Sarvodaya Peace Movement.

I 1993 ble han av Indias president, utnevnt til å sitte i Rajya Sabha, overhuset i det indiske parlamentet.  Han satt i parlamentets komite for rural utvikling og komiteen for menneskelige ressurser, miljø og teknologi.

Fra 1954 til 1963 var Aram rektor på Ramakrishna Mission Vidyalaya i Coimbatore.  Fra 1980 til 1986 var han visekansler, det vil si leder, for Gandhigram Rural University. Han jobbet med programmer for å utvide mulighetene for høyere utdannelse i rurale områder, og var også forkjemper for Shanti Sena, et utdannelseprogram om fred. Han var gjesteprofessor ved North Eastern Hill University, Dibrugarh University, Gandhigram Rural University, Madras University, og Madurai Kamaraj University.

I tillegg til dette har han hatt flere styre- og lederverv i ulike organisasjoner og deltatt på store, internasjonale konferanser i regi av FN og World Parliament of Religions samt vært valgobservatør på vegne av en internasjonal, interreligiøs valgobservatørorganisasjon ved det første demokratiske valget i Sør-Afrika.

## Utmerkelser
* I mars 1990 fikk han utmerkelsen Padma Shri innen litteratur og utdannelse av Indias president
* I 1995 mottok han Niwano-prisen.
* Sarvodaya-bevegelsen i India hav han tittelen «Defender of Peace».
* Han har også fått «Dr. Ramachandran Award for International Peace and Understanding».

## Utgivelser
* *The Future of Mankind*
* *Micro-Planning at the Village Level*
* *Towards 2000 A.D.*
* *Peace in Nagaland.*
* *Gandhian Dialectic*
* *Gandhi om utdannelse* - på tamil
* *Gandhian Perspective on Integrated Rural Development.*
* *Apostle of Peace* -Forelsinger om Gandhi.
* *Kumara Ullam* (Ungt sinn) - på tamil.
* *Evolution on Naga Politics.*
* *Some Aspects of Creative Thinking*
* *Standardised Achievement Tests*
* *Micro-Experiment in Population Education*

## Referanser
Bernd Hölzenbein

**Bernd Hölzenbein** (1946–2024) var en tysk fotballspiller. I sin storhetstid spilte Hölzenbein 420 kamper for Eintracht Frankfurt i Bundesliga, og vant den tyske cupen 1974, 1975 og 1981m i tillegg til UEFA-cupen i 1980. Han scoret 160 mål, som per desember 2013 er rekord i Eintracht Frankfurt. Trettifem år gammel dro han til USA for å spille i respektive Fort Lauderdale Strikers med Gerd Müller, og deretter to andre lag før han gjorde en gjesteopptreden i Tyskland igjen,

Hölzenbein spilte 40 landskamper og scoret fem mål for  mellom 1973 og 1978. I 1974 var han del av en angrepstrio med Gerd Müller og Jürgen Grabowski, og Hölzenbein spilte en viktig rolle. Han ble felt i straffefeltet til  i finalen, som medførte at Paul Breitner utliknet på straffe. Hölzenbein spilte også i EM i fotball 1976, der hans skjebne var lik Wolfgang Webers. Som Weber i 1966 utliknet han til 2-2 i det 89. minutt, men som med Weber var utlikningen til 2-2 bare en utsettelse av finaletapet, etter at  som første og siste lag per januar 2014 slo Tyskland på straffesparkkonkurranse. Hölzenbein spilte også i VM i 1978.

## Referanser


## Eksterne lenker
*
Klaus Thomsen

**Klaus Thomsen** (født 26. april 1986) er en dansk håndballspiller som spiller i den danske håndballigaen for Team Tvis Holstebro og for Danmarks herrelandslag. Han debuterte på Team Tvis Holstebros i 2012. Han er en utpreget forsvarsspiller.

## Referanser


## Eksterne lenker
*
Jürgen Grabowski

**Jürgen Grabowski** (1944–2022) var en tysk fotballspiller.

Grabowski scoret 109 mål på 441 kamper i Bundesliga for Eintracht Frankfurt mellom 1965 og 1980. Han ble tysk cupvinner 1974 og 1975 og vant dessuten UEFA-cupen 1980.

Han spilte 44 landskamper og scoret 5 mål for  mellom 1966 og 1974. Grabowski debuterte mot  i mai 1966, og ble tatt ut i troppen til VM i England samme år. Grabowski fikk ikke spille i VM, og heller ikke de neste tre årene. Først i VM i 1970 kom han innpå som innbytter de fire første kampene. Han spilte fra start i semifinaletapet for  i det som ble kalt «århundrets kamp». I EM i 1972 spilte han som innbytter i semifinalen mot .

I EM i 1974 var Grabowski fast på laget, og spilte sammen med Gerd Müller og lagkamerat fra Eintracht Frankfurt, Bernd Hölzenbein. Grabowski scoret i 4–2-seieren over  og i finalen ga han målgivende pasning til Gerd Müllers avgjørende mål i finalen. Dette ble Grabowskis siste landskamp.
## Referanser


## Eksterne lenker
*
Haugbergfjellet naturreservat

**Haugbergfjellet naturreservat** ligger i Halden kommune, ca 21 km sørøst for Halden by. Det meste av området ligger mellom 160 og 180 meter over havet, og består av store myrer mellom slake fururygger. Det finnes også noe tett granskog, nesten uten karplanter over bunnmosen. Det er påvist enkelte sjeldne plantearter i reservatet, så som skjegglav, og dessuten den vedboende soppen Antrodiella pallasii som ikke er funnet ellers i Østfold. 

Det er et mangfoldig fugleliv i området, også med mer uvanlige arter som tretåspett, bøksanger, jerpe, storspove og trane.

Formålet med vernet er å bevare et område med hovedsakelig fattige skogtyper på grunnfjell over marin grense i Sørøst-Norge. Den store myra Blåmosen er intakt og en svært viktig naturtype i området. 

## Referanser
Sergi Roberto

**Sergi Roberto Carnicer** (født 1992) er en spansk fotballspiller som spiller for den italienske klubben Como 1907.

## Meritter
;FC Barcelona
* Primera División (3): 2010/2011, 2012/2013, 2014/2015
* Copa del Rey (2): 2011/2012, 2014/2015
* Supercopa de España (1): 2013
* UEFA Champions League (2): 2010/2011, 2014/2015
* UEFA Super Cup (1): 2015

## Referanser


## Eksterne lenker
* 
* 
* Profil hos FC Barcelona
Åshild Moldskred

**Åshild Moldskred** (født 15. mai 1978 i Ulsteinvik) er en norsk forfatter.

Moldskred vokste opp i Haddal, der hun gikk barneskole. Hun gikk på ungdomsskole i Ulsteinvik, og senere på Fagerlia videregående skole i Ålesund.

Siden bosatte hun seg i Oslo, men flyttet tilbake til Ålesund der hun jobber som ergoterapeut. Hun har en bachelorgrad i Idretts- og bevegelsesvitenskap fra NTNU, og har arbeidet en rekke år som personlig trener. Hun er aktiv snowboard-kjører.  

Hennes debutroman *Mørketid* ble i 2011 nominert til UPrisen. Boken var den første i en planlagt serie, og *Farlig stille* som kom i 2013 er andre bok i serien. 21.Januar 2021 kommer boken Berre Hopp! 

## Bibliografi
* 2011 &ndash; *Mørketid * &ndash; ungdomsroman
* 2013 &ndash; *Farlig stille* &ndash; ungdomsroman
* 2021 – *Berre hopp!* – ungdomsroman
* 2023 – *Trollmoll* – ungdomsroman

## Referanser


## Kilder
*Presentasjon av Åshild Moldskred i Forfatterkatalogen på Forfattersentrums nettsider

## Eksterne lenker
* Forfatterpresentasjon hos Gyldendal Norsk Forlag
Varinder Singh

**Varinder Singh** (1947–2022) var en indisk landhockeyspiller som deltok i de olympiske leker 1972 i München og 1976 i Montréal.
  
Singh vant en olympisk bronsemedalje i landhockey under OL 1972 i München. Han var med på det indiske laget som kom på tredjeplass i landhockeyturneringen bak Vest-Tyskland og Pakistan. India tapte semifinalen med 0-2 mot Pakistan og vant bronsefinalen med 2-1 over Nederland. Singh spilte én kamp i OL-turneringen.

## OL-medaljer
* 1972  München -  Bronse i landhockey  India

## Referanser


## Eksterne lenker
*
Lukas Karlsson

**Lukas Karlsson** (født 21. mai 1982 i Nyköping) er en svensk håndballspiller som fra 2019 spiller for det norske laget .

Tidigere har han spilt for Nyköping, Hammarby, ,  og Ribe-Esbjerg. I Hammarby var Karlsson lagkaptein og en av de mest markante spillerne på laget. Han var med på å gå opp i Elitserien 2002 og å ta deres første SM-gull i 2006. Etter å ha vunnet to SM-gull med Hammarby 2006–2007 gikk han til Viborg HK i Danmark. 2009 gikk han til Kolding.

Lukas Karlsson har medvirket i VM 2009, VM 2011, EM 2010, EM 2014 og  VM 2015.

I Bækkelaget er Karlsson også assistenttrener.

## Referanser


## Eksterne lenker
*
NM i friidrett 1971

**[[Norgesmesterskapet i friidrett]] 1971** bestod av flere arrangementer. Hovedmesterskapet ble arrangert på Hamar stadion på Hamar 23.–25. juli.
Arrangører var Hamar IL og Hedmark Friidrettskrets.
Mesterskapet ble også arrangert på Hamar stadion i 1959.

Arve Olsson vant kongepokalen for menn for seieren i spydkast.
Kari Karlsen vant kongepokalen for kvinner for seieren i høyde.
Begge komngepokalvinnerne var fra Oslo IL.

Følgende øvelser ble arrangert utenfor hovedmesterskapet:

* NM i hopp uten tilløp 1971 – Florø 7. mars
* 25 km landeveisløp – Kongsvinger 5. juni
* Maraton – Ålvundfjorden 11. juli
* NM i mangekamp 1971 – Åndalsnes 31. juli–1. august
* Stafetter – Mo i Rana 11. juli
* Terrengløp – Steinkjer 2. mai (1.5/3 km), Rosendal 2. mai (8 km) og Moi 10. oktober (20 km)

## Kvinner

### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### 1,5 km terrengløp




### [[100 meter hekk]]




### [[4 x 100 meter stafett]]




### 4 x 400 meter stafett




### [[1000 meter stafett]]




### [[Høydehopp]]




### [[Lengdehopp]]




### [[Kulestøt]]




### [[Diskos]]




### [[Spydkast]]




## Menn

### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### [[5 000 meter (friidrett)|5000 meter]]




### [[10 000 meter (friidrett)|10000 meter]]




### 25 km landeveisløp




### [[Maraton]]




### 3 km terrengløp




### 8 km terrengløp




### 20 km terrengløp




### [[110 meter hekk]]




### [[400 meter hekk]]




### [[3000 meter hinder]]




### [[4 x 100 meter stafett]]




### 4 x 400 meter stafett




### 4 x 1500 meter stafett




### [[1000 meter stafett]]




### [[Høydehopp]]




### [[Lengdehopp]]




### [[Stavsprang]]




### [[Tresteg]]




### [[Kulestøt]]




### [[Diskos]]




### [[Spydkast]]




### [[Sleggekast]]




## Referanser
Holm Fredrik Holmsen

**Holm Fredrik Holmsen** (født 15. mai 1888, død 19. mars 1948) var en norsk fotballspiller og idrettsleder. Han var fra Oslo og representerte Idrætsforeningen Viking (1906–1910) og Mercantile Ski- og Fotballklubb (1911–). Holmsen ble norgesmester for Mercantile i 1912 og var tapende finalist i 1913. Broren Eystein Holmsen spilte også på Mercantiles finalelag, og brødrene ble dessuten kretsmestere i Oslo disse årene. Fra 1907 til 1908 var han kasserer og fra 1911 til 1912 oppmann i Oslo Fotballkrets.

Holmsen drev også med skisport. Han var kretsformann i Oslo Skikrets i perioden 1930–1946,
og styremedlem i Norges Skiforbund fra 1938 og til sin død.

## Referanser
Arshad Mahmood (landhockeyspiller)

**Arshad Mahmood** (født 1. november 1947), pakistansk landhockeyspiller som deltok i de olympiske leker 1976 i Montréal. 
 
Mahmood vant en olympisk bronsemedalje i landhockey under OL 1976 i Montréal. Han var med på det pakistanske laget som kom på tredjeplass i landhockeyturneringen bak Australia og New Zealand. Pakistan tapte semifinalen med 1-2 over Australia og vant bronsefinalen mot Nederland med 2-1. Asghar spilte to kamper OL-turneringen.

## OL-medaljer
* 1976  Montréal -  Bronse i landhockey  Pakistan

## Referanser


## Eksterne lenker
*
Christoffer Grav

**Christoffer Grav** (født 28. august 1983) er en norsk illustratør og grafisk designer.

Grav er utdannet ved Westerdals School of Communication i Oslo. Han debuterte som illustratør i 2010. Da lanserte han den grafiske romanen *Med egne øyne*, laget sammen med Arne Svingen. Boka ble nominert til UPrisen 2011.

Han har senere illustrert en rekke barne- og ungdomsbøker, og arbeidet både for  Cappelen Damm, Gyldendal og *[[Aftenposten]]*. 

## Eksterne lenker
* Christoffer Gravs nettsider
* Presentasjon på Gyldendals nettsider
Bredo Eriksen

**Bredo Eriksen** (født 27. februar 1880 i Oslo, død 20. mars 1977) var en norsk fotballspiller.

Han ble medlem av Lyn måneden etter at idrettsforeningen ble stiftet i 1896, og han var målvakt på Lyns lag de første årene. I 1902 var Eriksen med på å stifte Norges Fotballforbund, og han ble forbundets første sekretær. Samme år dømte han den avgjørende kampen i turneringen som regnes for det første norgesmesterskapet i fotball. Foruten fotball drev han med ski og seiling.

Eriksen arbeidet som forretningsmann og var fra 1917 disponent i firmaet *Eriksen og Eriksen*. Han var bror av Leif Eriksen.

## Referanser
Leif Eriksen (1883–1972)

**Leif Eriksen** (født 2. april 1883 i Oslo, død 30. mai 1972) var en norsk idrettsutøver (fotball og ski). Han er også kjent for sitt patent i 1930 på en metode for teksting av film.

Han gikk inn i Lyn i 1896, én måned etter at idrettsforeningen ble stiftet. Broren Bredo Eriksen (1880–1977) ble med en måned etter.  Det var Leif som i 1900 tegnet utkastet til Lyns logo. I 1902 var Leif med på å stifte Norges Fotballforbund. Bredo ble forbundets første sekretær og dommer i første cupturnering.  Leif på sin side flyttet ble i 1903 en av grunnleggerne av Fredrikstad Fotballklubb. Her ble han de første årene regnet som klubbens beste spiller og var lagkaptein. I 1904 var han dessuten klubbens formann. 

I tillegg til fotball drev Eriksen med skisport og ble blant annet premiert i Holmenkollen. Han ble tildelt Lyns fortjenstmedalje, fotballforbundets fortjenstmedalje og Fredrikstad FKs æresmedalje.

## Oppfinneren
Leif Eriksen fant i 1930 opp en måte å tekste film på. Han var da tilsatt i Oslokontoret for det amerikanske Paramount, der forøvrig broren Erling Eriksen (1878–1957) hadde vært direktør siden starten i 1928.

Metoden går ut på trykke undertitlene rett på bildene i filmstripa. Først blir emulsjonslaget fuktet og bløtgjort. Deretter blir tekstene satt på vanlig måte og trykt på papir. Veldig små satsplater ble produsert og hver undertittel ble fotografert inn på filmbildene. Høyden på hver bokstav var bare om lag 0,8&nbsp;mm.

Leif fortsatte som kontorsjef til 1932, da han sluttet for å sette patentet i produksjon, hvilket skulle foregå i Sverige.  Leif sitt patent var ett av tre måter man brukte for å tekste på 1930-tallet. Ett annet var «Texto» som nettopp broren Erling Eriksen (1878–1957) hadde utviklet, der teksten ble sendt fra et eget apparat (og ikke brent inn i samme film) og projisert oppå lerretet der filmen også ble projisert.  Den tredje metode var funnet opp av Oscar Ertnæs og Aage Holt-Seeland. Det kan synes som om Leif sitt patent ikke ble brukt etter 1938.

## Referanser




## Eksterne lenker
*
Buskerudbyen

**Buskerudbyen** er et langsiktig samarbeid innenfor areal, transport og miljø. Partene i samarbeidet er kommunene Drammen, Kongsberg, Lier og Øvre Eiker samt Fylkesmannen i Oslo og Viken (observatørstatus), Jernbanedirektoratet, Statens vegvesen region sør og Viken fylkeskommune. Målet med prosjektet er å utvikle en konkurransekraftig byregion, samtidig som man reduserer reiser med privatbil, og øker andelen kollektivreiser og syklende.

I 2010 inngikk Buskerudbysamarbeidet en avtale med Samferdselsdepartementet om belønningsmidler, det vil si pengetilskudd. Belønningsmidlene skal brukes til å styrke Kollektivtrafikk, minske bilbruken og gjøre det enklere å sykle og gå. Målet er at det skal bli bedre fremkommelighet, miljø og helse i Lier, Drammen, Øvre Eiker og Kongsberg. Samarbeidet har forpliktet seg til å arbeide for nullvekst i personbiltrafikken i avtaleperioden. Totalt har samarbeidet fått rundt 1 milliard kroner til utvikling av miljøvennlig transporttilbud siden 2010.

## Buskerudbypakke 1
Buskerudbysamarbeidet har hittil fått i overkant av én milliard kroner i statlige belønningsmidler for å styrke kollektivtilbudet, minske bilbruken og gjøre det enklere å sykle og gå. Ordningen kalles Buskerudbypakke 1.

Buskerudbyen har fått følgende i belønningsmidler:

* 2010-2013: 280 millioner kroner
* 2014-2017: 308,3 millioner kroner
* 2018-2019: 166 millioner kroner 
* 2020-2021: 180 millioner kroner 
I tillegg har Samferdselsdepartementet gitt 50 millioner kroner i ekstrabevilgninger.

## Noen gjennomførte tiltak

*Dobling av busstilbudet mellom Drammen, Mjøndalen og Hokksund.
*10-minutters avgangsfrekvens på buss på strekningen Drammen-Konnerud.
*Utbedring av Mjøndalen stasjon, blant annet med pendlerparkering og sykkelparkering.
*Reduserte fartsgrenser i Drammen sentrum.
*Sykkelparkeringer i hele regionen.
*Mulighetsstudie næringsarealer/næringsutvikling.
*Fjerning av busslommer

## Referanser


## Eksterne lenker
* Buskerudbyen
Bartłomiej Jaszka

**Bartłomiej Jaszka** (født 16. juni 1983 i Ostrów Wielkopolski) er en polsk tidligere håndballspiller.

Jaszka startet sin karriere i KPR Ostrovia og gikk etter dette til Zagłębie Lubin. Etter å ha tatt polsk seriegull med dette laget i 2007 meldte han overgang til det tyske bundesligalaget Füchse Berlin hvor han har spilt siden.

Jaszka debuterte for seniorlandslaget 12. april 2006 i en kamp mot det rumenske landslaget, og har vært fast spiller på landslaget siden 2008. Han var blant annet med da Polen kom på femteplass under Sommer-OL 2008 og da de fikk bronse i VM i 2009.

## Eksterne lenker
* 
* Spillerprofil på det polske håndballforbundets sider 
* Profil på *Füchse-Berlin.de*
Dieter Müller

**Dieter Müller** (født **Dieter Kaster** 1. april 1954 i Offenbach, Vest-Tyskland) er en tidligere tysk fotballspiller, da angriper.

Han spilte særlig for FC Köln i Vest-Tyskland mellom 1973 og 1981. I 1978 1977 og 1978 vant han cupen med Köln, og i 1978 vant han også serien. I 1977 satte han rekorden for flest mål av én spiller i en kamp med seks den 17. august 1977. Kameramennene var imidlertid satt ut i streik, så det finnes ingen opptak av dette. Müller ble toppscorer i Bundesliga både i 1977 og 1978, Etter Köln dro Müller til VfB Stuttgart, og ble der en sesong. Videre dro han til Frankrike og Girondins Bordeaux. Der ble han i tre sesonger fra 1982 til 1985 og ble seriemester de to siste sesongene. Et kort opphold i Sveits og Grasshoppers ble fulgt av retur til hjemlandet i 1985. Der ble det 1. FC Saarbrücken i en sesong, før han avsluttet i Kickers Offenbach.

På tross av de mange målene, fikk han begrenset tillit på , og hans opptreden i EM i 1976 er den mest kjente. I semifinalen scoret han først utlikningsmålet, og så to mål i ekstraomgangene. I finalen scoret han en gang, dermed scoret han fire av de seks målene Vest-Tyskland scoret. Under VM i 1978 scoret han to ganger for Vest-Tyskland. 

## Referanser


## Eksterne lenker
*
Kammerjunker

**Kammerjunker** er en hofftittel, plassert under kammerherre og over kammerpasje. Tittelen ble tradisjonelt gitt til unge adelsmenn som gikk en fyrste til hånde. Pliktene fikk etterhvert en heller nominell eller seremoniell karakter, og tittelen var hovedsakelig en ærestittel. Tittelen ble tidligere brukt ved de de fleste hoff av en viss størrelse i Europa, herunder de kongelige hoff i bl.a. Norge, Danmark og Sverige. I Skandinavia og andre land ble tittelen etterhvert hovedsakelig gitt til yngre offiserer som tjenestegjorde ved garderegimentene. I Danmark har tittelen ikke blitt benyttet siden 1947. I Sverige ble tittelen avskaffet av Carl XVI Gustaf.

## Annet
Småkaken kammerjunker har navn etter hofftittelen.

## Litteratur
* Johann Georg Krünitz: Oekonomische Encyklopädie oder allgemeines System der Staats- Stadt- Haus- und Landwirthschaft, 1773–1858.
Aleksander Kostopoulos

**Aleksander Kostopoulos** (født 1987) er en norsk trommeslager, komponist og audiovisuell artist. Han er utdannet ved Musikkonservatoriet i Tromsø med fordypning i rytmisk slagverk. Kostopoulos arbeider både som frilansmusiker, solokunstner og komponist for film, scenekunst og tverrmediale produksjoner.

Som utøver har han medvirket i en lang rekke band og prosjekter, og har samarbeidet med blant andre Mari Boine, Adjágas, Kajsa Balto, Pil & Bue, Moddi, Marthe Valle, Neograss, Tonje Unstad, Heidi Solheim, Anneli Drecker, Loreen, Arvvas, Jørn Hoel, Sigvart Dagsland, Steinar Raknes, Nils Petter Molvær, Julie Alapnes, Vidar Vang, Maj Britt Andersen, Anna von Hausswolff, Jan Gunnar Hoff og Jardar Johansen.

Kostopoulos var i perioden 2017–2023 trommeslager i den prisbelønte elektro-pop-trioen ISÁK, sammen med vokalist Ella Marie Hætta Isaksen og produsent Daniel Eriksen. Parallelt har han hatt et soloprosjekt under eget navn, hvor han kombinerer trommer, elektronikk og komposisjon.

Innenfor egen kunstnerisk praksis arbeider han særlig i skjæringspunktet mellom lyd, lys og teknologi. Han har utviklet flere audiovisuelle verk og konsert-installasjoner, blant annet Oftania (2020–), en immersiv cube-installasjon med reaktiv lysdesign; FolaNero (2023), som kombinerer elektroniske lydlandskap, live trommer og AI-genererte visuelle elementer; og Fango (2025), et verk skrevet for ham selv og strykerne i Ensemble Noor med lysdesign av Anders Søvik Hjelden.

Kostopoulos har utgitt flere album og EP-er på Beatservice Records, og arbeider jevnlig som komponist for film, dans og andre visuelle medier.

## Diskografi
* "Saklageto" - Aleksander Kostopoulus (2018)
* *Pistol & Bart - …Rir Igjen* (2013)
* *[[Found (Heidi Solheim album)|Found]]* (Heidi Solheim, 2012)
* *Push Start Button* (Pil & Bue, 2014)

### Neograss
; Studioalbum
* *[[The Sea of Tranquility]]* (2010)
* *[[Smokey Reeds the Bandit]]* (2011)
* *[[Atlantis (Neograss-album)|Atlantis]]* (2011)
* *[[Overtru fra Yttersia]]* (2012)
; Konsertalbum
* *[[The Lost World (Neograss-album)|Neograss & Defender – The Lost World]]* (2012)
* *[[Live in Tromsø 2012]]* (2012)

## Referanser


## Eksterne lenker
* 
* Nettside
Jan Henrik Nielsen

**Jan Henrik Nielsen** (født 24. juni 1974) er en norsk forfatter.

Nielsen debuterte i 2011 med romanen *Høsten*. Han ble tildelt NBUs debutantpris Trollkrittet for debutboka, som også ble nominert til Uprisen. *Høsten* er senere solgt til oversettelse i fem land: Danmark, Island, Sverige, Tyskland og Frankrike.

## Bibliografi
* 2011: *Høsten*
* 2013: *Tapt og funnet*

## Referanser


## Eksterne lenker
* Jan Henrik Nielsen Presentasjon på Cappelen Damms nettsider
DS «Fredrikshald 1»

**DS «Fredrikshald 1»** er et lasteskip bygget ved Nylands mekaniske verksted som byggenummer 79. Hun ble levert til Fredrikshalds Dampskibsselskab, Fredrikshald i 1890. Skipet eies i dag av Fredrikshald Sømandsforening og er erklært verneverdig av Riksantikvaren.

## Historikk

### Som «Fredrikshald 1»

*1890: levert som «Fredrikshald 1» for Fredrikshalds Dampskibsselskab, Fredrikshald.
*4. september 1912: forliste ved Kjøløven overlastet med cellulose på reise fra Fredrikshald til Kristiania. Mannskapet overlevde forliset. Skipet ble hevet og reparert ved Moss Verft.
*17. mai 1916: sank ved Steilene. Hevet av Bjærgningsbaaten «Neptun» fra Moss.

### Som «Halden 1»

*Januar 1928: Haldens Dampskibsselskab, Halden.
*9. april 1940: kom i skuddlinjen mellom den tyske krysseren «Blücher» og Oscarsborg festning på Kaholmene i Drøbaksundet. Skipet ble truffet flere ganger, og kaptein Gustafsen ble såret.
 
### Som «Sundbuen»

*17. januar 1957: solgt til Partsrederiet Pål Børnes & Ingolf Melkevik, i Klokkarvik, Sotra. Omdøpt til «Sundbuen».
*1957: bygget om til motorskip. Motoren, en tosylindret 100hk Union, var bygget ved De forenede motorfabrikker i Bergen i 1943. Styrehuset ble påbygget, og skipets tonnasje øket til 109brt og 150dvt

### Som «Solvang III»

*August 1961: kjøpt av Odd S. Skimmeland partsrederi, Mosterhamn. Omdøpt til «Solvang III»
*17. november 1975: sank under lasting i Stavanger.
*27. november 1975: hevet av bergingsbåten «Sterkodder» tilhørende Bergingskompaniet.

### Som «Jotor»

*Februar 1976: kjøpt av John Torkelsen, Mosterhamn. Slept til Halleraker Verksted i Melandsvågen på Bømlo for reparasjoner. Omdøpt til «Jotor».
*Juli 1984: solgt til Einar Sellevåg, Flaktveit, Haugesund.
*1987: fikk installert ny motor av typen AB Volvo Penta med typebetegnelse TAMD 121C. Ytelsen var på 365Hk.

### Som «Fredrikshald 1»

*November 2006: solgt til Fredrikshald Sømandsforening, Halden. Navnet endret tilbake til opprinnelig navn.
*September 2011: ankom Bredalsholmen dokk og fartøyvernsenter for restaurering.

## Kilder
*''www.sjohistorie.no:'' «Fredrikshald 1»
*'''www.warsailors.com'': «Halden 1»

## Eksterne lenker
*
Carlos Manuel de Céspedes

**Carlos Manuel de Céspedes** er navnet til flere personer:

*Carlos Manuel de Céspedes del Castillo (1819-1874) - Cubansk frigjøringshelt
*Carlos Manuel de Céspedes y Quesada (1871-1939) - Cubansk president, sønn av Carlos Manuel de Céspedes del Castillo
Høyrenteobligasjoner

**Høyrenteobligasjoner** er betegnelsen på obligasjoner utstedt av selskaper som har en moderat eller svak kredittverdighet.  Høyrenteutstedere vil derfor til tider ikke være i stand til å oppfylle sine forpliktelser i obligasjonslånenes låneavtaler.  Brudd pålåneavtalen kalles mislighold.

Risikoen for tap i forbindelse med mislighold kalles kredittrisiko.  Kredittrisikoen er høyere for høyrenteobligasjoner enn for de fleste andre typer obligasjoner.  For å kompensere for denne risikoen må kupongrenten på høyrenteobligasjonene settes høyere enn koupongrenten på mange andre obligasjoner.

I Norge finnes det et relativt utviklet marked for høyrenteobligasjoner.  Et stort antall utstedere i dette markedet driver sin virksomhet i tilknytning til olje- og gassvirksomhet.
Eternal Flame Falls

**Eternal Flame Falls** er en liten foss i Shale Creek Preserve som ligger i Chestnut Ridge Park i den amerikanske delstaten New York. Fossen er omkring 10 meter høy og ligger i en kløft. Shale Creek er en bekk som renner inn i Eighteenmile Creek som igjen renner inn i Eriesjøen. 

Ved bunnen av fossen finnes en naturlig flamme inne i en grotte. Variasjoner i gasstrykket fører til at flammen endrer seg hele tiden. Flammen er synlig året rundt. Flammen kan være liten og varer ikke alltid lenge hvis det er mye vind og vann i fossen, men den tennes da igjen av de besøkende. Flammen har eksistert lenge og ble oppdaget av indianerne.

Veien frem til fossen er åpen for publikum. Det er en vedlikeholdt, men ikke merket sti på sydsiden av Chestnut Ridge Park. 

Flammen er omtalt i boken *Secret Places* av Bruce Kershner. I boken tilbakeviser Kershner en vanlig lokal fortelling om at det er sett alver på stedet. 
  
## Referanser
Love (navn)

**Love** er et svensk mannsnavn og et engelsk kvinnenavn.

*Love* har svensk navnedag 2. oktober.

## Etymologi
Det svenske mannsnavnet *Love* har opprinnelse som en variant av *Lovis*, en svensk form av det franske mannsnavnet *[[Louis]]*. Dette har igjen opprinnelse i det gammelhøytyske navnet *Ludewig*. En eldre form av navnet var *Hluodwic*, som var dannet av det frankiske navnet *Chlodowich*. Navnet er sammensatt av *hlöd*, «høylytt, berømt», og *vig*, «kamp».

Det engelske kvinnenavnet *Love* er dannet av engelske *love*, «kjærlighet».

## Utbredelse

|}

*Love* var et vanlig kvinnenavn i England på 1200-tallet.

|}

## Kjente personer med navnet
Personene i listen er ordnet kronologisk etter fødselsår.
* Love Jones-Parry (1832&ndash;1891), walisisk politiker og grunnlegger av den walisiske kolonien i Patagonia
* Love Ablish (f. 1982), indisk cricketspiller
* Love Larson, svensk sminkør
* Love Svensson, svensk filmprodusent

## Referanser


## Eksterne lenker
Macrocyphonistes

* Se systematisk inndeling

***Macrocyphonistes*** er en slekt av biller som hører til gruppen hornbiller i familien skarabider (Scarabaeidae).

## Utseende
Ganske store (ca. 40 millimeter), brede, halvmatt svarte hornbiller. Hannen har et kort, butt horn i pannen.

## Levevis
Denne arten er knyttet til honningbier, den lever på bienes vokskaker og eter larvene.

## Utbredelse
Arten er utbredt i Afrika (Tanzania, Mosambik og Sør-Afrika).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Phileurini Burmeister, 1847
******* Slekten *Macrocyphonistes* Ohaus, 1910
******** *[[Macrocyphonistes kolbeanus]]* Ohaus, 1910

## Kilder
* Dynastidae du monde- sjekkliste over artene 

## Eksterne lenker
*
Jesper Nielsen

**Jesper Claes Martin Nielsen** (født 30. august 1989 i Norrköping i Sverige) er en svensk håndballspiller. Han er strekspiller, og spiller nå for Füchse Berlin i tysk Bundesliga. 

## Referanser


## Eksterne lenker
*
Jupp Derwall

**Josef «Jupp» Derwall** (født 10. mars 1927, død 26. juni 2007) var en tysk fotballspiller og -trener. Han har både spilt for og trent .

Derwall spilte hovedsakelig i angrep for Alemannia Aachen og Fortuna Düsseldorf i sin aktive karriere. Som landslagsspiller ble det bare to kamper i 1954, men han var ikke del av VM-troppen til Vest-Tyskland.

Som trener er han mest kjent for å ha vært assistenttrener under  Helmut Schön (1970-78) og hovedtrener (1978 til 1984 for Vest-Tyskland. I denne perioden fikk Vest-Tyskland EM-gull og VM-sølv

Derwall trente også Fortuna Düsseldorf og Galatasaray SK.

## Referanser


## Eksterne lenker
*
Jostein Alberti-Espenes

**Jostein Alberti-Espenes** (født 6. juni 1973)  er en norsk lærer og sakprosaforfatter.

Alberti-Espenes er utdannet cand.polit. i pedagogikk fra Universitetet i Oslo. Han har arbeidet som kontaktlærer, sosiallærer og rådgiver i utdanningssektoren siden tidlig på 1990-tallet.

Da han i 2012 lanserte boka *Krenkelse i skolen - mobbingens bakteppe* grep den rett inn i debatten om dagens skole og de såkalte antimobbeprogrammene. Han mente programmene skapte mer krenkelse og tok æren for god lærerpraksis.

## Bibliografi
* 2007: *Organisasjonsendring gjennom IKT-baserte vurderingsverktøy*
* 2012: *Krenkelse i skolen - mobbingens bakteppe*, Gyldendal Akademisk 
* 2015: "En for alle. Hvordan håndtere konflikt, krenkelse og mobbing i skolen" CappelenDamm Akademisk. Medforfattere Bodil J. Houg og Katti Anker Teisberg. 
* 2016: "Klasseledelse og antimobbearbeid" Pedlex. Medforfatter Eva Dragland

## Eksterne lenker
* Presentasjon på Gyldendal Norsk forlags nettsider
Andreas Nilsson

**Andreas Nilsson** er navnet til flere personer:

* Andreas Nilsson (fotballspiller) (1910-2011), allsvensk fotballspiller i Malmö FF
* Andreas Nilsson (skuespiller) (født 1964 i Södertälje)), skuespiller og dubber
* Andreas Nilsson (håndballspiller) (født 1990 i Trelleborg), håndballspiller i IFK Skövde HK
* Andreas Nilsson (regissør), svensk musikkvideoregissør
Liberty

***Liberty*** kan sikte til:

*«Liberty (album)», album med Anette Askvik fra 2011
*«Liberty Records», plateselskap
*Libertyskip, skip fra andre verdenskrig
*Liberty University, kristent, baptistisk universitet i USA
*Liberty (magasin), amerikansk ukeblad 1924–1950.
*Liberty Media, amerikansk konglomerat
*Liberty (Maine)
*Liberty (Missouri)
*Liberty (Texas), administrativt sete i Liberty County i Texas
*Liberty (1916), amerikansk stumfilmføljetong
*Liberty (1929), amerikansk stumfilm

## Se også
* Liberty County
Morten Abrahamsen

**Morten Abrahamsen** (født 1969)  er en norsk journalist, bokanmelder og forfatter. 

Abrahamsen debuterte som forfatter i 2001 med romanen *Ute*. I 2003 lanserte han boka *På litteraturkjøret*, ei lettlest, tynn bok med intro til andre bøker - der målet var å lokke gutter til å lese litteratur.

## Bibliografi
* 2001: *Uten*
* 2002: *Fri*
* 2003: *På litteraturkjøret*

## Referanser


## Eksterne lenker
* Presentasjon på Gyldendal Norsk forlags nettsider
John Alfheim

**John Robert Alfheim ** (født 16. september 1952 på Sunnmøre)  er en norsk forfatter og filmskaper.

Alfheim har studert teatervitenskap og massemediakommunikasjon, og er utdannet bedriftsøkonom fra Handelshøyskolen BI. Han debuterte i 1997 med romanen *Skygge fra fugl*. 

Han har også arbeidet som filmregissør, og har laget flere novellefilmer basert på Ragnar Hovlands bøker. I 2000 ble Alfheim tildelt Amanda-statuetten for årets beste norske kortfilm, *Uanmeldt hopper*. 

## Bibliografi
* 1997: *Skygge fra fugl*, roman
* 2002: *Darwins Datter*, roman

## Eksterne lenker
* Presentasjon på Gyldendal Norsk forlags nettsider
Tone Almhjell

**Tone Kristine Ohrvik Almhjell** (født 19. august 1973)  er en norsk barnebokforfatter innen fantasy-sjangeren, tidligere journalist. Hun vokste opp i Kristiansund og Trøndelag, men har senere bosatt seg på Grünerløkka i Oslo.

Almhjell har master i engelsk litteratur fra Universitetet i Oslo. Hovedoppgaven handlet om *[[Ringenes herre]]* av Tolkien. Hun har også studert ved Universitetet i Liverpool. Derfra har hun en master i Science Fiction. 

Hun arbeidet fem år i *[[Adresseavisen]]* før hun i 2006 brøt opp fra journalistyrket og besluttet å satse på bokskrivingen. 

Hennes debutbok ble påbegynt på norsk, men underveis bestemte hun seg for å satse på det engelskspråklige markedet, og boka ble fullførte på dette språket. Den fikk tittelen *The Twistrose Key*. Dial Books, en del av Penguin-forlaget, kjøpte til slutt rettighetene både til debutbok og en bok til. Den ble solgt til ti land før den var gitt ut.

Debutboka ble oversatt til norsk av forfatteren og hennes søster Line Almhjell, og utgitt på Gyldendal. Her fikk den tittelen *Vindeltorn*. 
## Bibliografi
* 2013: *Vindeltorn*, fantasy-roman (original tittel: *The Twistrose Key*)
* 2016: *Maretorn,* fantasy-roman (original tittel: *Thornghost)*
* 2024: «Cormorant», novelle i samlingen *Nordic Visions*

## Referanser


## Eksterne lenker
* 
*  Presentasjon av Tone Almhjell i Forfatterkatalogen på Forfattersentrums nettsider
*  Presentasjon på Gyldendal Norsk forlags nettsider
Chiwetel Ejiofor

**Chiwetelu Umeadi «Chiwetel» Ejiofor** (født 10. juli 1977 i London) er en britisk skuespiller. Han er også kjent for rollene sine i filmene *[[Dirty Pretty Things]]*, *[[Serenity]]*, *[[Kinky Boots]]*, *[[Children of Men]]* og *[[12 Years a Slave]]*.

I 2003 fikk han en mindre rolle i *[[Love Actually]]*, og i 2006 spilte han en politibetjent i *[[Inside Man]]*. I 2007 spilte han i *[[American Gangster]]* sammen med blant andre Denzel Washington og Russell Crowe. I 2009 spilte han en geolog i katastrofe&shy;filmen ''2012''.

I 2015 fikk han en rolle i *[[Z for Zachariah]]*, en mindre rolle i The Martian med Matt Damon i hovedrollen, og en thriller *[[Secret in Their Eyes]]*. I 2016 fikk han rollen som Karl Mordo i ''Doctor Strange'' og i filmen Triple 9. I 2019 fikk han rollen somScar i ''Løvenes konge''.

I 2008 ble han utnevnt til Officer of the Order of the British Empire.

## Referanser


## Eksterne lenker
* 
*
Gunnar Tjomlid

**Gunnar Roland Tjomlid** (født 1974) er en norsk blogger, foredragsholder og forfatter.

Han ble født i Dar-es-Salaam i Tanzania i 1974, hvor han bodde til han var to år gammel. Bortsett fra et opphold i Kenya i perioden 1984 til 1986, har han bodd mesteparten av sitt liv på Tonstad i Sirdal kommune.

Han startet bloggen *Unfiltered Perception* i 2006. Bloggen skiftet navn til *Saksynt,* etter at han i 2013 inngikk et samarbeid med Mediehuset Nettavisen AS. Han var panelmedlem i den norske podcasten *Saltklypa* fra 2010 til 2012.

Tjomlid har kommet med krass kritikk av påstander fremsatt av alternative behandlere og vaksinemotstandere. Enkelte personer fra dette miljøet har reagert med trusler om søksmål. I 2010 vant han kåringen «Tordenbloggen» og mottok i 2014 prisen «Årets sterke mening» i Vixen Blog Awards 2013  for bloggen Saksynt.

Fra 2017 har han driftet podkasten *Dialogisk* sammen med komiker Dag Sørås. Videre er Tjomlid fotograf, skeptiker og Youtuber gjennom kanalen *Tvilsomt med Tjomlid.*     

## Bibliografi
* 2013: *Placebodefekten - Hvorfor alternativ behandling virker som den virker*, Humanist Forlag 
*2016: *Håndbok i krisemaksimering* 
*2024: *Dagslys - På veien med Dag Sørås* 

## Referanser





## Eksterne lenker
* Saksynt - Gunnar Tjomlids web-side  
* saltklypa.no Saltklypa - Podcast om vitenskap og kritisk tenkning
Steve McQueen (filmregissør)

**Steven Rodney «Steve» McQueen** (født 9. oktober 1969 i London) er en britisk filmregissør og manusforfatter. 

McQueen har regissert tre langfilmer. Den første, *[[Hunger]]* fra 2008, handlet om sultestreiken i Nord-Irland 1981, og førte til at McQueen vant Camera d'Or under filmfestivalen i Cannes. Den ble stemt frem som den beste filmen i 2008 i filmmagasinet *[[Sight & Sound]]*.

Hans andre film, *[[Shame]]*, kom ut i 2011 og har Michael Fassbender i hovedrollen som en sexavhengig person.

I 2013 kom *[[12 Years a Slave]]*, basert på sjølbiografien med samme navn skrevet av Solomon Northup. Filmen vant Golden Globe for beste dramafilm i 2013.

I 2019 ble McQueen utnevnt til Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.

## Referanser


## Eksterne lenker
*
Pachyrhinosaurus

***Pachyrhinosaurus*** var en dinosaur som levde for 73.5-69 millioner år siden. Den var en planteeter som spiste planter. De samarbeidet når de møtte fiender som *[[Albertosaurus]]* og *[[Gorgosaurus]]*. *Pachyrhinosaurus* var 8 meter lang og veide opptil 4 tonn. Den hadde ingen horn og brukte skallet på nesen til angripe rovdyr. Den levde i Nord-Amerika.

## Eksterne lenker
*
Arshad Ali Chaudry

**Arshad Ali Chaudry** (født 10. april 1950, død 11. juni 2015), pakistansk landhockeyspiller som deltok i de olympiske leker 1976 i Montréal. 
 
Chaudry vant en olympisk bronsemedalje i landhockey under OL 1976 i Montréal. Han var med på det pakistanske laget som kom på tredjeplass i landhockeyturneringen bak Australia og New Zealand. Pakistan tapte semifinalen med 1-2 over Australia og vant bronsefinalen mot Nederland med 2-1. Chaudry spilte én kamp i OL-turneringen.

## OL-medaljer
* 1976  Montréal -  Bronse i landhockey  Pakistan

## Referanser


## Eksterne lenker
*
Tobias Karlsson

**Tobias Karlsson** er navnet til flere personer:

*Tobias Karlsson (friidrettsutøver) (født 1974), svensk sprinter
*Tobias Karlsson (danser) (født 1977), svensk danser
*Tobias Karlsson (håndballspiller) (født 1981), svensk håndballspiller
Transposisjon av de store arterier

Hjertefeilen **Transposisjon av de store arterier** (**TGA**, ***Transposition of the Great Arteries***) er en medfødt hjertefeil. 10-15 barn får denne feilen i året(Norge). Et barn med TGA trenger bare litt ekstra oppfølging. Bortsett fra det, så er barnet nesten likt som et annet. Det som skjer når de store arteriene byttes om, er at det pumpes oksygenfattig blod ut i kroppen, mens det oksygenrike blodet går til lungene. Da kan barn få et såkalt "blått barn" syndrom. Det er fordi det er så mye blått(oksygenfattig) blod i kroppen.

Ved denne misdannelsen har de to hovedårene som leder blodet ut fra hjertet, byttet plass (se tegningen). Dette innebærer at hjertet pumper blod ut i to kretsløp som ikke er knyttet sammen. Blodet som har vært innom lungene pumpes tilbake til lungene, og resten av kroppens vev og organer får blod som ikke har vært innom lungene - og dermed heller ikke inneholder oksygen. For at barnet i det hele tatt skal kunne være i live, må barnet også ha en septumdefekt (et hull mellom de to hjertehalvdelene) slik at blodet fra de to kretsløpene til en viss grad blir blandet. Dette er en tilstand som krever kirurgisk behandling med ombytting av blodårene svært tidlig, skal barnet overleve.

**Behandling**
Medisinen er kommet langt når det gjelder behandling av medfødte hjertefeil. Det finnes i dag behandlingstilbud som gjør at de fleste med hjertefeil kan leve et helt eller tilnærmet normalt liv. Behandlingen kan være i form av kirurgi, legemidler eller hjelpemiddel som kunstige hjerteklaffer og pacemakere. Hvilken type behandling som gis er avhengig av feilens art og størrelse. Fremskritt innen operasjonsteknikk gjør at hjertekirurgi nå kan gjøres mye tidligere enn før, vel halvparten opereres nå før 2 års alder.

**Prognose**
Dette vil være forskjellig for hvert enkelt tilfelle. De fleste kan behandles, men det forekommer også tilfeller hvor hjertefeilen er så stor eller komplisert at en ikke kan gjøre noe med den. I og med at forskjellene er så store må du spørre spesialisten om fremtidsutsiktene for ditt barn

**Forening**
https://web.archive.org/web/20080514095551/http://mpi.ffhb.no/www/Doc/index.php?ac_id=1
NM i friidrett 1970

**[[Norgesmesterskapet i friidrett]] 1970** bestod av flere arrangementer. Hovedmesterskapet ble arrangert på Kristiansand stadion i Kristiansand 14.–16. august.
Arrangør var Kristiansands IF. Forrige gang mesterskapet ble arrangert i Kristiansand var i 1897.

Ståle Engen vant kongepokalen for menn for seieren på 3000 meter hinder, mens
Wenche Sørum vant kongepokalen for kvinner for seieren på 1500 meter. Hun vant også 800 meter.
Mestvinnende utøvere ble Richard Simonsen (100 meter, 200 meter og 400 meter) og Berit Berthelsen (200 meter, 400 meter og lengde) med tre gull hver.

Følgende øvelser ble arrangert utenfor hovedmesterskapet:

* NM i hopp uten tilløp 1970 – Eidanger 8. mars
* 25 km landeveisløp – Molde 7. juni
* Maraton – Jessheim 4. juli
* NM i mangekamp 1970 – Lillestrøm 4.–5. juli
* Stafetter – Trondheim 6. september
* Terrengløp – Halden 25. april (1.5/3 km), Sandefjord 25. april (8 km) og Snertingdal 11. oktober (20 km)

## Kvinner

### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### 1,5 km terrengløp




### [[100 meter hekk]]




### [[4 x 100 meter stafett]]




### 4 x 400 meter stafett




### [[1000 meter stafett]]




### [[Høydehopp]]




### [[Lengdehopp]]




### [[Kulestøt]]




### [[Diskos]]




### [[Spydkast]]




## Menn

### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### [[5 000 meter (friidrett)|5000 meter]]




### [[10 000 meter (friidrett)|10000 meter]]




### 25 km landeveisløp




### [[Maraton]]




### 3 km terrengløp




### 8 km terrengløp




### 20 km terrengløp




### [[110 meter hekk]]




### [[400 meter hekk]]




### [[3000 meter hinder]]




### [[4 x 100 meter stafett]]




### 4 x 400 meter stafett




### 4 x 1500 meter stafett




### [[1000 meter stafett]]




### [[Høydehopp]]




### [[Lengdehopp]]




### [[Stavsprang]]




### [[Tresteg]]




### [[Kulestøt]]




### [[Diskos]]




### [[Spydkast]]




### [[Sleggekast]]




## Referanser
Rajinder Singh

**Rajinder Singh** (født 1958) er en indisk landhockeyspiller som deltok i de olympiske leker 1980 i Moskva.
       
Singh ble olympisk mester i landhockey under OL 1980 i Moskva. Han var med på det indiske laget som vant landhockeyturneringen foran Spania og Sovjetunionen. India ble nummer to bak Spania i den innledende runden der alle seks lagene spilte en enkeltserie, de vil si alle lagene møttes en gang. I finalen beseiret de Spania med 4-3 og ble olympiske mestere for åttende gang. Singh spilte én kamp og scoret to mål i OL-turneringen.

## OL-medaljer
* 1980  Moskva -  **Gull** i landhockey, menn  India

## Eksterne lenker
*
Charlotte Gainsbourg

**Charlotte Lucy Gainsbourg** (født 21. juli 1971) er en fransk-britisk skuespiller, sanger og sangskriver.

Hun er barn av skuespilleren og sangeren Jane Birkin og sangeren Serge Gainsbourg. Hun har medvirket i en rekke filmer – deriblant av Lars von Trier – og har også utgitt flere plater.

## Filmografi (utvalg)
* 2003: ''21 Grams'' – amerikansk film regissert av Alejandro González Iñárritu
* 2007: ''I'm Not There'' – amerikansk film regissert av Todd Haynes
* 2009: ''Antichrist'' – dansk film regissert av Lars von Trier
* 2015: ''Every Thing Will Be Fine'' – amerikansk film regissert av Wim Wenders
* 2016: ''Independence Day: Resurgence'' – amerikansk film regissert av Roland Emmerich
* 2017: ''Snømannen'' – britisk film regissert av Tomas Alfredson

## Referanser


## Eksterne lenker
* 
* 
* 
*
TNT (EP)

***TNT*** (1984) er en engelskspråklig EP med låter fra TNTs norskspråklige debutalbum *[[TNT (TNT-album)|TNT]]* (1982).

Da TNT turnerte med materiale fra debuten, opplevde de stadig økende interesse fra utlandet. De bestemte seg for å spille inn de første fem låtene på plata, side 1, i engelsk oversettelse.

To av låtene skulle dukke opp på engelsk igjen senere, med Tony Harnell på vokal. Harnell skrev ny tekst til «U.S.A.» før den ble tatt med på *[[Knights of the New Thunder]]*. «Eddie» ble lagt til som bonusspor på CD-en. I tillegg var den med på singelen *[[American Tracks]]*. «Harley-Davidson» har blitt fremført på engelsk flere ganger både av Harnell og hans etterfølger Tony Mills.

## Sporliste
### Side en
#«Harley-Davidson» (Ingebrigtsen/Alfheim) 4:05
#«U.S.A.» (Ingebrigtsen/Tekrø/Alfheim) 3:38

### Side to
#«Rats» (Ingebrigtsen/Alfheim) 3:15
#«Prelude (Fuzz-Minor)» (Ronni Le Tekrø) 1:16	
#«Eddie» (Ingebrigtsen/Alfheim) 4:47

## Personell
### TNT
*Dag Ingebrigtsen – vokal, gitar, låtskriver
*Ronni Le Tekrø – gitar, låtskriver
*Morty Black – bassgitar, kor
*Diesel Dahl – slagverk
### Øvrige medvirkende

*Bjørn Nessjø – produsent
*Gustav Alfheim - låtskriver

## Referanser